Държавен вестник, бр. 94, 2010 г., стр. 31

БРОЙ  94	
Д Ъ Р Ж А В Е Н  В Е С Т Н И К 	
СТР.  31  
тигането и поддържането на добро състоя­
ние на морската околна среда в друг съседен 
морски регион. 
(3) В случаите по ал. 2 органът по чл. 3, 
ал. 3 предоставя информация на ЕК относно 
променения график за изпълнение на прог­
рамата от мерки и може да поиска нейното 
съдействие за превръщане региона на Черно 
море в пилотен морски регион. 
Чл. 5. (1) Сътрудничеството и координаци­
ята по чл. 4, ал. 1 се постига чрез използване 
на съществуващите регионални структури за 
сътрудничество, структурите, създадени по 
силата на Конвенцията за опазване на Черно 
море от замърсяване (ДВ, бр. 99 от 1992 г.) 
и/или Конвенцията за сътрудничество при 
опазване и устойчиво използване на р. Дунав 
(ДВ, бр. 30 от 1999 г.), както и чрез други 
регионални, европейски и международни 
инициативи.
(2) За координиране на действията на 
Република България с трети страни, които 
упражняват суверенитет и юрисдикция върху 
морските води в региона на Черно море, в 
процеса на разработването и изпълнението 
на морската стратегия се използват и всички 
подходящи международни форуми, механизми 
и структури на регионалните морски конвен­
ции и международни споразумения по начин, 
общоприемлив и съвместим със съществува­
щите дейности и програми. 
(3) Координацията и регионалното сътруд­
ничество обхваща и всички държави – членки 
на ЕС, от водосборния басейн на морския ре­
гион на Черно море, в т. ч. държавите – членки 
на ЕС, без излаз на море. 
Чл. 6. (1) Органът по чл. 3, ал. 3 инфор­
мира ЕК, когато в процеса на разработване 
и изпълнение на морската стратегия е иден­
тифицирал проблем, който:
1. оказва значимо въздействие върху със­
тоянието на морската околна среда на Репу­
блика България;
2. не може да бъде решен с мерки, пред­
приети на национално ниво;
3. е свързан с прилагането на друга полити­
ка на Европейския съюз или с международно 
споразумение.
(2) Органът по чл. 3, ал. 3 заедно с инфор­
мацията по ал. 1:
1. предоставя на ЕК мотиви за своята 
позиция;
2. прави предложение на ЕК за предпри­
емане на действия за отстраняване на проб­
лемите по ал. 1.
Г л а в а  т р е т а
ПОДГОТОВКА НА МОРСКА СТРАТЕГИЯ
Чл. 7. (1) Органите по чл. 3 разработват 
морска стратегия за водите по чл. 2, ал. 2.
(2) Морската стратегия отчита:
1. че за крайбрежните води се изпълнява 
План за управление на речните басейни от 
Черноморския басейнов район, разработен на 
основание чл. 157 ЗВ, и програма от мерки 
за постигане на добро екологично състояние 
на водните тела във водосборния район от 
българската част на Черно море;
2. забраните и ограниченията, съдържащи 
се в заповедите за обявяване на защитени 
зони и защитени територии, включително 
плановете за управлението им;
3. изпълнението на мерки, произтичащи 
от други действащи стратегически и планови 
документи, свързани с използването и опаз­
ването на морската околна среда.
Чл. 8. (1) Разработването на морската стра­
тегия започва с изготвяне на първоначална 
оценка на състоянието на околната среда в 
морските води при максимално използване 
на налични данни. Първоначалната оценка 
включва:
1. анализ на основните общи и специфични 
характеристики и на текущото състояние на 
морската околна среда, оценено по показате­
лите от приложение № 3, таблица 1;
2. анализ на преобладаващите видове натиск 
и въздействия върху състоянието на морската 
околна среда, в това число въздействията от 
антропогенен произход, като анализът: 
а) се основава на оценка на видовете 
натиск и въздействия съгласно приложение 
№ 3, таблица 2 при едновременното отчитане 
на комбинирания качествен и количествен 
ефект от въздействието на различните видове 
натиск, както и очертаващите се тенденции;
б) обхваща основните кумулативни и ком­
бинираните (синергичните) въздействия върху 
морската околна среда и отчита съответните 
оценки, изготвени до момента въз основа на 
действащото законодателство на ЕС;
3. икономически и социален анализ на 
използването на морската околна среда и 
разходите, свързани с увреждането є.
(2) Анализите и оценките по ал. 1:
1. отчитат факторите, отнасящи се до 
екологичния и физикохимичния статус на 
крайбрежните и преходните води по смисъла 
на ЗВ и на териториалното море по смисъла 
на ЗМПВМППРБ; 
2. отчитат и/или използват за база дру­
ги приложими оценки на състоянието на 
морската околна среда, като тези, изготвени 
съвместно в рамките на Конвенцията за опаз­
ване на Черно море от замърсяване и други 
регионални конвенции.
(3) При изготвяне на оценките по ал. 1 
органите по чл. 3 координират действията си 
по сфери на компетентност с другите държа­
ви членки от морския регион на Черно море 
съгласно изискванията на чл. 4 и 5, с което 
се гарантира: